Miesten Superpesiksen kausi 2007

Miesten Superpesiksen kausi 2007 oli Superpesiksen 18. kausi. Kausi alkoi 10. toukokuuta, ja Suomen mestarit olivat selvillä 15. syyskuuta.

Sarjaan osallistui poikkeuksellisesti 13 joukkuetta, koska edellisellä kaudella Superpesiskarsinnan läpäissyt Imatran Pallo-Veikot luovutti sarjapaikkansa pudonneelle Kouvolan Pallonlyöjille. Lisäksi Suomen Pesäpalloliitto nosti karsintasarjan viidenneksi sijoittuneen Jyväskylän Kirin, koska vapautunut paikka olisi kilpailumääräysten perusteella kuulunut sille.

Hallitsevana mestarina kauteen lähti Sotkamon Jymy. Suomen-mestareiksi vuonna 2007 kruunattiin Hyvinkään Tahko, joka voitti loppuottelusarjassa Sotkamon Jymyn otteluvoitoin 3–1. SM-pronssia voitti Koskenkorvan Urheilijat. 

Sarja supistui kahteentoista joukkueeseen. Yksikään joukkue ei onnistunut nousemaan, mutta Jyväskylän Kiri putosi Ykköspesikseen.

Joukkueet

Sarjajärjestelmä 
Runkosarjassa pelattiin kaksinkertainen sarja. Lisäksi pelattiin kaksi lisäottelua paikallisvastustajien kanssa. Yhteensä runkosarjassa pelattiin 26 ottelua joukkuetta kohden. Kuusi parasta joukkuetta etenivät jatkosarjaan, neljä seuraavaa jatkosarjakarsintaan ja kolme viimeistä Superpesiskarsintaan. Jatkosarjakarsinnassa kaksi otteluparia kohtasivat toisensa paras kolmesta -järjestelmällä. Voittajat etenivät jatkosarjaan. Jatkosarjassa pelattiin yksinkertainen sarja, jonka jälkeen neljä parasta joukkuetta etenivät pudotuspeleihin, jotka pelattiin paras viidestä -järjestelmällä lukuun ottamatta pronssiottelua, jonka ratkaisi kahden ottelun yhteistulos. 

Superpesiskarsinnassa runkosarjan kolme heikointa kohtasivat Ykköspesiksen neljä parasta joukkuetta. Karsintasarja pelattiin yksinkertaisena ja kaksi parasta joukkuetta saivat oikeuden pelata Superpesiksessä kaudella 2008.

Paikallisvastustajaparit 
Seuraavat joukkueet kohtasivat toisensa neljästi (tai kolmesti) runkosarjassa:
Hyvinkään Tahko–Jyväskylän Kiri–Kouvolan Pallonlyöjät
Joensuun Maila–Kiteen Pallo -90
Koskenkorvan Urheilijat–Seinäjoen Maila-Jussit
Nurmon Jymy–Vimpelin Veto
Oulun Lippo–Pattijoen Urheilijat
Puijon Pesis–Sotkamon Jymy

Runkosarja

Jatkosarjakarsinta 
Jatkosarjakarsinnassa kohtasivat runkosarjan seitsemäs ja kymmenes sekä kahdeksas ja yhdeksäs. Jatkosarjaan pääsemiseen vaadittiin kaksi osaotteluvoittoa.

Jatkosarja 
Jatkosarjassa pelattiin yksinkertainen sarja. Runkosarjan kuusi parasta joukkuetta saivat hyvityspisteitä sijoituksensa perusteella (Pattijoki 5, Nurmo 4, Sotkamo 3, Hyvinkää 2 ja Koskenkorva sekä Kuopio 1). Neljä parasta joukkuetta etenivät pudotuspeleihin.

Pudotuspelit 
Välieräparit muodostettiin jatkosarjan neljästä parhaasta joukkueesta siten, että sarjan voittaja kohtasi neljänneksi sijoittuneen ja toiseksi sijoittunut kolmanneksi sijoittuneen. Pudotuspelisarjojen voittoihin vaadittiin kolme osaotteluvoittoa paitsi pronssiottelussa, joka ratkaistiin kahden ottelun yhteistuloksesta.

Turnauspuu

Välierät

Pronssiottelu

Loppuottelu

Superpesiskarsinta 
Superpesiskarsinnassa Superpesiksen runkosarjan kolme heikointa kohtasivat Ykköspesiksen neljä parasta joukkuetta yksinkertaisessa sarjassa. Kaksi parasta saivat oikeuden pelata Superpesistä kaudella 2008.

Lopulliset sijoitukset

Lähteet

Aiheesta muualla 
 Nurmon Jymy - Hyvinkään Tahko, 5. välieräottelu, video 

Pesäpallon SM-sarjakaudet
Vuoden 2007 pesäpallo